ÚRAD VLÁDY
SLOVENSKEJ REPUBLIKY
    sekcia vládnej legislatívy

								      Na rokovanie vlády SR
								     dňa 7. septembra 2005
								     K materiálu č. 15340/2005                     
                                                                                      K bodu č. 4 

	 				S T A N O V I S K O

k návrhu zákona, ktorým sa mení a dopĺňa zákon č. 217/2003 Z. z. o podmienkach uvedenia biocídnych výrobkov na trh a o zmene a doplnení niektorých zákonov v znení zákona č. 434/2004 Z. z. a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov – nové znenie.

I

Návrh zákona, ktorým sa mení a dopĺňa zákon č. 217/2003 Z. z. o podmienkach uvedenia biocídnych výrobkov na trh a o zmene a doplnení niektorých zákonov v znení zákona č. 434/2004 Z. z. a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predspisov predkladá na rokovanie vlády Slovenskej republiky podpredseda vlády a minister financií Slovenskej republiky poverený riadením Ministerstva hospodárstva Slovenskej republiky Ivan Mikloš.

II

Účelom navrhovanej právnej úpravy je odstránenie niektorých duplicitných ustanovení, ktoré vznikli vstupom Slovenskej republiky do Európskej únie. Ide najmä o zaraďovanie biocídnych výrobkov do jednotlivých zoznamov, ďalej o úpravu žiadosti o autorizáciu biocídneho výrobku a žiadosti o registráciu biocídneho výrobku s nízkym rizikom.
	
V dôvodovej správe sa uvádza, že návrh zákona nebude mať dopad na verejné financie. Ďalej sa uvádza, že bude mať pozitívny vplyv na životné prostredie.

Podľa predkladateľa  je návrh zákona v súlade s Ústavou Slovenskej republiky, ústavnými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná.
	
Návrh zákona sa predkladá na rokovanie vlády Slovenskej republiky bez rozporu.
	
	III

Legislatívna rada vlády SR návrh zákona, ktorým sa mení a dopĺňa zákon č.217/2003 Z. z. o podmienkach uvedenia biocídnych výrobkov na trh a o zmene a doplnení niektorých zákonov v znení zákona č. 434/2004 Z. z. a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov prerokovala 23. augusta 2005 a odporučila návrh zákona predložiť na rokovanie vlády po zapracovaní jej pripomienok a odporúčaní v novom znení.

IV

Sekcia vládnej legislatívy Úradu vlády SR konštatuje, že predkladateľ zapracoval všetky pripomienky legislatívnej rady (8 pripomienok), a preto odporúča návrh zákona schváliť  v predloženom znení.

Bratislava 5. septembra 2005
Vypracovala: A. Uhrínová

									Štefan G r m a n
									generálny riaditeľ
   								    sekcie vládnej legislatívy